คุณครับ ผมกับแฟนมีเพศสัมพันธ์กัน(เป็นครั้งแรกของเราครับ)หลังจากแฟนผมหมดประจำเดือนไปได้ 1-2 วัน หลังเสร็จกิจแฟนก็บอกว่ารู้สึกเจ็บที่อวัยวะเพศ หลังจากนั้น 2 วัน แฟนผมมีตกขาว(สีขาว)บวกกับเลือดนิดหน่อยครับ ไม่มีกลิ่น ไม่คัน ไม่เจ็บที่อวัยวะเพศ แค่ตกขาวกับมีเลือดนิดหน่อย ผ่านมาประมาณ 3 วัน ก็ยังมีตกขาวกับเลือดออกมาอยู่บ้างครับ แต่ว่าน้อยลง ไม่ทราบว่าอาการของแฟนผมแบบนี้ ผิดปกติหรือเปล่าครับ อ่อ แล้วก็ประจำเดือนแฟนครั้งล่าสุดก่อนที่จะมีเพศสัมพันธ์ก็มาน้อยด้วยครับ ซึ่งประจำเดือนของแฟนผมมาไม่ค่อยปกติอยู่แล้วด้วยครับ คือมาตรงบ้างไม่ตรงบ้าง น้อยบ้างมากบ้างแล้วแต่ความเครียดและสุขภาพในเดือนนั้นๆครับ ไม่ทราบว่าเกี่ยวกับประจำเดือนด้วยหรือเปล่าครับ
สวัสดีค่ะ การมีเลือดออกหลังมีเพศสัมพันธ์มีสาเหตุได้หลายอย่างเช่น-ช่องคลอดหรือปากมดลูกอักเสบ-การติดเชื้อทางเพศสัมพันธ์เช่นหนองในแท้ หนองในเทียม-มีติ่งเนื้อที่ปากมดลูก (อันนี้อันตรายค่ะ)หรืออาจจะเกิดจากเพศสัมพันธ์ทำให้มีช่องคลอดฉีกขาดก็มีเลือดปนออกมาได้บ้างค่ะ แต่ไม่ควรเป็นเรื้อรังเกิน 3 วัน ถ้ายังไม่หาย แนะนำไปพบสูตินรีแพทย์เพื่อตรวจภายในค่ะ โรคที่กล่าวมาทั้งหมด สามารถแยกได้จากการตรวจภายในทั้งสิ้นค่ะ ส่วนประจำเดือนที่มาผิดปกตินั้น คงบอกยากค่ะว่าเกี่ยวไหม